Jun 16,2018
ఇక విదేశాలకూ 'మ్యాజిక్‌ మంత్ర'ము
నవతెలంగాణ, వాణిజ్య విభాగం: రీసెర్చ్‌ మీడియా గ్రూపునకు చెందిన ప్రముఖ కార్పొరేట్‌ ఈవెంట్స్‌ మేనేజ్‌మెంట్‌ సంస్థ మ్యాజిక్‌ మంత్ర అంతర్జాతీయ మార్కెట్లో కి విస్తరించాలని లక్ష్యంగా పెట్టుకుంది. శుక్రవారం రీసెర్చ్‌ మీడియా గ్రూపు ఛైర్మన్‌ జె చైతన్య, సీఈవో హరిలీలా ప్రసాద్‌ మీడియాతో మాట్లాడుతూ మ్యాజిక్‌ మంత్రా భారత్‌లో ఇప్పటి వరకూ వెయ్యి పైగా ఈవెంట్లు చేసిందని వివరించారు. ప్రస్తుతం నెలకు సగటున 15 ఈవెంట్స్‌ నిర్వహిస్తున్నామన్నారు. గడిచిన ఆర్థ్ధిక సంవత్సరంలో సంస్థ రూ.25 కోట్ల ఆదాయాన్ని సాధించామన్నారు. విదేశాలకు విస్తరించడం ద్వారా 2018 మార్చి నాటికి రూ.50 కోట్ల టర్నోవర్‌కు చేరుకోవాలని లక్ష్యంగా పెట్టుకున్నామని వివరించారు. ఇప్పటికే అమెరికా, శ్రీలంక లాంటి దేశాల్లోని క్లయింట్లతో సంబంధాలు ఉన్నాయని, త్వరలోనే మలేషియా, దుబాయిలకు విస్తరించే పనిలో ఉన్నామన్నారు. ముఖ్యంగా ఆయా దేశాల్లోని తెలుగు అసోసియేషన్లతో కలిసి విస్తరించాలని నిర్దేశించుకున్నామన్నారు. ప్రస్తుతం తమకు 200 పైగా క్లయింట్లు ఉన్నారని తెలిపారు. విజయవాడలో త్వరలో 160 మంది సెలబ్రిటీలతో అవయవదానంపై పెద్ద అవగాహన కార్యక్రమం నిర్వహించనున్నామని వెల్లడించారు.
మీ స్నేహితులకు రికమెండ్ చెయ్యండి